Aquest reglament també és el resultat de la incorporació
d'objectius i mecanismes previstos a la legislació internacional,
europea, estatal i catalana. En aquest sentit, s'ha promogut una
important i abundant normativa que evidencia el compromís dels
poders públics per aconseguir la igualtat de gènere.

En l'àmbit de la Unió Europea, cal destacar:
— Conveni Europeu de Drets Humans, signat a Roma el 4 de novembre
de 1950 i ratificat per l’Estat espanyol l’any 1979.
— Carta Europea de l’Autonomia Local, de 15 d’octubre de 1985,
feta a Estrasburg el 15 d’octubre de 1985, i ratificada per
Espanya l’any 1988.
—  Tractat d’Amsterdam, signat pels països membres de la UE el
1997, que entrà en vigor al maig del 1999, on es contextualitzen
les discriminacions indirectes persistents i per a l’eliminació
de les quals cal reconèixer i donar legitimitat a les accions
positives.
—  Tractat de Niça, signat pels països membres de la UE 2001, que
entrà en vigor al febrer de 2003, reconeix la necessitat
d’emprendre accions positives per fomentar la participació de les
dones en el mercat laboral.
— Carta dels Drets Fonamentals de la Unió europea. El principi
d’igualtat entre dones i homes està també present en la Carta
dels Drets Fonamentals de la Unió Europea (eix de la Carta Social
Europea de 1989), adoptada al desembre del 2000, però amb efectes
jurídics des de l’any 2010. El capítol III, article 23, consagra
la igualtat entre dones i homes i estableix que ha de ser
garantida en tots els àmbits, inclosos l’ocupació, el treball i
la retribució, i possibilita l’adopció d’accions que afavoreixin
el sexe menys representat.
— Tractat de Funcionament de la Unió europea (TFUE). Aquest
tractat, a l’article 157, prohibeix la discriminació per raó de
sexe en matèria de remuneració per a un mateix treball o un
treball d'igual valor. Aquest principi també s'aplica als
sistemes de classificació professional utilitzats per a la
determinació de remuneracions.
— Conveni del Consell d'Europa sobre prevenció i lluita contra la
violència contra la dona i la violència domèstica, fet a Istanbul
l'11 de maig de 2011.
— Directiva 2000/43/CE del Consell, de 29 de juny de 2000,
relativa a l’aplicació del principi d’igualtat de tracte de les
persones independentment del seu origen racial o ètnic, fa
referència al concepte de múltiple discriminació o
interseccionalitat.
— Directiva 2000/78/CE del Consell, de 27 de novembre de 2000,
relativa a l’establiment d’un marc general per a la igualtat de
tracte en l’ocupació.
— Directives 2002/73/CE del Parlament Europeu i del Consell, de
23 de setembre de 2002, que modifica la Directiva 76/207/CEE del
Consell relativa a la aplicació del principi d’igualtat de tracte
entre homes i dones en allò referent a l’accés a l’ocupació, la
formació i la promoció professionals, i a les condicions de
treball.
— Directiva del Consell 2004/113/CE, de 13 de desembre de 2004,
per la qual s’aplica el principi d’igualtat de tracte entre homes
i dones a l’accés a béns i serveis i al seu subministrament.
— Directiva 2006/54/CE del Parlament Europeu i del Consell, de 5
de juliol de 2006, relativa a l’aplicació del principi d’igualtat
d’oportunitats i igualtat de tracte entre homes i dones en
assumptes d’ocupació.